Úradný vestník L 155 , 28/06/2000 S. 0049 - 0050



Schválená zápisnica medzi Európskym spoločenstvom a vládou Kórejskej republiky o svetovom lodiarskom trhu 1. 15. marca 2000 sa medzi Komisiou Európskych spoločenstiev a vládou Kórejskej republiky uskutočnili rozhovory, zamerané na súčasné problémy týkajúce sa svetového lodiarskeho trhu, s cieľom podpory stability a spravodlivej súťaže. Obe strany uznali, že svetový lodiarsky trh je charakteristický značnou predimenzovanosťou a stálym poklesom cien, čo zabraňuje trvalo udržateľnému rozvoju priemyslu. 2. Príslušné orgány Európskeho spoločenstva a Kórejskej republiky, ako hlavných hráčov na lodiarskom trhu, majú osobitnú povinnosť spolupracovať a spolu s ostatnými lodiarskymi štátmi zabezpečiť, aby sa spravodlivá súťaž zaviedla na všetky trhy. 3. Obe strany očakávajú, že dosiahnutie týchto cieľov vo veľkej miere prispeje k obnoveniu bežných súťažných podmienok na trhu a zabezpečeniu efektívnych prostriedkov ochrany proti predaju lodí pod cenu. 4. Obe strany budú spolupracovať s cieľom zredukovania nepravidelne sa vyskytujúcej nevyváženosti medzi ponukou a dopytom. Pozvú ostatné lodiarske krajiny, aby podporili túto snahu. Pomocou ich pevného zaviazania sa k spravodlivej súťaži, obe strany zabránia nerentabilným nadmerným finančným investíciám a nebezpečným poklesom predajných cien. Obe strany by mali vyvinúť všetku snahu, buď na individuálnom základe alebo spoločne, aby pomohli zlepšiť a stabilizovať situáciu na trhu. 5. Cieľom obidvoch strán je podporiť spravodlivé a konkurencieschopné trhové podmienky na svetovom trhu a spolupracovať na jeho stabilizácii a týmto napomáhať k rastu úrovne cien lodí na takú, aby bola komerčne trvalo udržateľná. (1) Opatrenia verejných orgánov vzhľadom na lodenice, ktoré sa nachádzajú vo finančných ťažkostiach Obe strany súhlasia s tým, že všetky finančné inštitúcie obchodujú s lodenicami na základe poctivých trhových zásad. Vzhľadom na to, Kórejská vláda bude pokračovať v prísnom dozore nad kvalitou poskytovania úverov finančnými inštitúciami. V súlade s Kórejskou vládnou politikou nezasahovania a s vedomím nevyváženosti na svetových lodiarskych trhoch Kórejské orgány zabezpečia, v kontexte bankového dohľadu, aby banky, v ktorých je Kórejská vláda držiteľom akcií alebo súkromné banky konajúce v jej mene, iba rozširovali nové úvery, odpisovali alebo predlžovali už existujúce úvery alebo zabezpečili akýkoľvek spôsob podpory na komerčnej báze. Kórejská vláda potvrdzuje, že nebude verejne podporovať tieto finančné inštitúcie na účely pokrytia strát vyplývajúcich z ich obchodných vzťahov, vzhľadom na akýkoľvek podnik alebo priemysel. Kórejská vláda súhlasí, že KAMCO by mala odkúpiť zlé úvery, ktoré sa týkajú lodeníc, za ceny, ktoré odrážajú aktuálne a očakávané miery náhrad, ako aj financovanie nákladov a za minimálne ceny, pokiaľ ide o nezabezpečené úvery. Kórejská vláda potvrdzuje, že: - nebude rozširovať podporu pre lodenice, ktoré nie sú konzistentné s Kórejskými medzinárodnými záväzkami, - riadenie prevzatia spoločnosti Samho spoločnosťou Hyundai nebude sprevádzané verejne podporovaným reštrukturalizovaným dlhom a/alebo platobným moratóriom. Pokiaľ sú banky majetkom vlády, s lodiarskymi spoločnosťami budú v plnej miere obchodovať na komerčnej báze. Kórejská vláda sa nebude zapájať do každodenného riadenia. Verejné banky nebudú udeľovať záruky zvýhodnených spätných platieb na lodiarske kontrakty, uzavreté s lodenicami, ktoré sa nachádzajú vo finančných problémoch alebo konkurznej správe. Následne, podmienky na záruky spätných platieb odrážajú trvalo udržateľný komerčný zisk z dôvodu neistej situácie lodeníc. (2) Transparentnosť Obe strany berú ohľad na to, že uplatňovanie medzinárodne uznávaných princípov účtovania zabezpečí, aby boli lodiarske spoločnosti a ich veritelia spravovaní na základe riadneho finančného manažmentu. Prísne hodnotenie rizika a pravidlá tvorby rezerv sa majú sprísniť, vždy keď tieto pravidlá transparentnosti vykazujú ďalšie náklady pre korporačný a bankový sektor. V súlade s transparentnosťou svojich finančných záväzkov voči MMF a Svetovej banke, v decembri 1998 Kórejská vláda preskúmala svoje účtovné predpisy, ktoré začali platiť 1. januára 1999. Vláda Kórejskej republiky zabezpečí, že medzinárodne uznávané účtovné predpisy sa uplatňujú a v plnej miere sa aj budú uplatňovať na lodiarske spoločnosti. (3) Snaha o komerčne ziskové postupy vytvárania cien Obe strany uznávajú, že škodlivé vytváranie cien by malo byť odstránené alebo by sa mu malo zabrániť, aby sa zabezpečili riadne podmienky súťaže na svetovom lodiarskom trhu. Vzhľadom na to, vláda Kórejskej republiky súhlasí s tým, že úroveň cien lodí odráža všetky faktory, ktoré sa týkajú nákladov, podľa definície riadnej hodnoty v antidampingovej dohode MMF. (4) Spolupráca medzi dvomi lodiarskymi spoločnosťami Obe strany vyzývajú svoje lodiarske spoločnosti na bližšiu vzájomnú spoluprácu, aby sa zabezpečili riadne podmienky súťaže na svetovom lodiarskom trhu. Obe strany budú podporovať svoje lodenice na posilnenie ich vzájomných väzieb v oblastiach ako sú technológia, obstarávanie a obchodná aktivita, tak ako aj mnohostranných aktivít, pokiaľ ide o stavbu lodí. (5) Konzultácie Obe strany súhlasia, že sa stretnú najmenej každých šesť mesiacov, aby posúdili plnenie tejto schválenej zápisnice, s cieľom prerokovať stratégie a opatrenia týkajúce sa stavby lodí počas tohto obdobia. Takéto záležitosti môžu zahŕňať, ale nie sú limitované na dopyt a ponuku, kapacitu, úrovne cien, vládnu podporu a spôsoby a prostriedky zamerané na zlepšovanie súčasnej situácie na lodiarskom trhu. Obe strany súhlasia s tým, že vzhľadom na posúdenie plnenia tejto schválenej zápisnice, ich prvé stretnutie sa uskutoční najneskôr v septembri 2000. Obe strany súhlasia s tým, aby sa uskutočnili ad hoc konzultácie na požiadanie ktorejkoľvek strany, s cieľom prerokovať všeobecné a špecifické otázky týkajúce sa záležitostí, ktoré sú pokryté touto schválenou zápisnicou, s cieľom dosiahnuť vzájomne akceptovateľné riešenie akéhokoľvek problému. Tieto ad hoc konzultácie sa uskutočnia do štyroch týždňov od podania žiadosti jednej zo strán. Strany sa budú vo všeobecnosti usilovať o uzatvorenie týchto ad hoc konzultácií v rámci 60 dní. Obe strany súhlasia s potrebou mať pokiaľ možno čo najkompletnejší prehľad faktov, na zníženie rizika v budúcnosti vznikajúcich problémov, a na zvýšenie možnosti riešenia problémov pomocou konzultácií. Ak to navrhne jedna zo strán, technickí experti budú prizvaní na vyhľadávanie všetkých príslušných informácií a vykonávanie ich objektívnej analýzy. Strany určujú svojich príslušných expertov do dvoch týždňov od podania žiadosti o uskutočnenie ad hoc konzultácie. Od začiatku takýchto konzultácií, strany budú informovať svoje príslušné priemyselné odvetvia a všetky dotknuté strany na oboch stranách, a ak je to relevantné, aj finančné inštitúcie, o problémoch identifikovaných jednou zo strán. (6) Táto schválená zápisnica sa nedotýka existujúcich práv a povinností podľa dohody MMF. Táto schválená zápisnica nadobúda účinnosť dňom jej podpísania. Za Radu Európskej únie +++++ TIFF +++++ Za vládu Kórejskej republiky +++++ TIFF +++++ --------------------------------------------------